

# Správa o činnosti Rady školy pri Obchodnej akadémii v Humennom v školskom roku 2021/2022

#

Činnosť rady školy bola aj v tomto školskom roku ovplyvnená epidemiologickou situáciou s súvislosti s COVID- 19. Zasadnutia boli len dve, keďže len štyria členovia rady školy sú priamo z Obchodnej akadémie, ďalší členovia sú z rôznych pracovísk a teda takto sme sa snažili predísť prípadnému šíreniu COVID -19.

Prvé riadne zasadnutie rady školy sa konalo 7. októbra 2021. Prvýkrát sa zasadnutia zúčastnila aj p. Valková, ktorá nahradila p. Ďugoša. Predsedníčka rady školy oboznámila prítomných so štatútom rady školy, zo strany členov rady školy neboli k štatútu rady školy pripomienky a hlasovaním štatút školy schválili. Riaditeľka školy predniesla členom rady školy Správu o výsledkoch výchovno-vzdelávacej činnosti za šk. rok 2020/2021, ktorá je vypracovaná v súlade s vyhláškou Ministerstva školstva, vedy, výskumu a športu Slovenskej republiky č**. 435/2020** Z. z.. Ďalej riaditeľka školy informovala radu školy o projekte Erasmus+, o pláne zapojiť školu do Enviroprojektu, ktorý je zameraný na opravu a prevádzku školskej jedálne, o snahe vedenia školy sprevádzkovať aj školský bufet (čo sa aj podarilo).

Ďalšie riadne zasadnutie sa uskutočnilo 29. marca 2022. Predsedníčka rady školy oboznámila prítomných s plánom práce rady školy, zo strany členov rady školy mal k plánu pripomienku p. Babin. Týkala sa termínu konania zasadnutia v októbri. Navrhol preložiť zasadnutie na september, čo prítomní členovia RŠ  hlasovaním schválili.

Ďalej riaditeľka školy predniesla členom rady školy Správu o výsledkoch výchovno-vzdelávacej činnosti za 1. polrok šk. roka 2021/2022.

Riaditeľka školy v ďalšom bode zasadnutia informovala o probléme s umiestnením žiakov na pracoviskách vzhľadom na situáciu kvôli COVID- 19. Žiaci prax absolvovali náhradnou formou vo februári. Riešili súvislé príklady z praktických predmetov, čo predstavovalo formu prípravy na praktickú časť odbornej zložky MS.

P. Petrovčinová radu školy informovala o výsledkoch hospodárenia a o rozpočte škola na rok 2022. V priebehu roka došlo k zmene rozpočtu jednotlivými rozpočtovými opatreniami. Znížili sa príjmy, k 30. júnu 2021 bola vypovedaná zmluva o nájme školskej jedálne a bufetu. Nájomca p. Kirešová zostala dlžníkom. Rozpočet na rok 2022 nepokryje potreby školy, je nízky hlavne pre platby za energie.

Rada školy vzala na vedomie navrhovaný plán výkonov 70 žiakov pre školský rok 2023/2024.

Členovia RŠ sa zaujímali, kedy sa bude môcť využívať stravovanie v školskej jedálni. Riaditeľka školy popísala komplikovanú situáciu okolo rekonštrukcie vzhľadom na prísne hygienické podmienky. Preto sa termín znovuotvorenia školskej jedálne presunul až na začiatok nového školského roka.

 V súlade so Zásadami nakladania s majetkom PSK sa rada školy vyjadruje k žiadostiam o odkúpenie majetku. Takáto žiadosť bola doručená od spoločnosti POPOVEC-KARDIOSERVIS s. r. o. o odkúpenie časti pozemkov parc. C KN 3355/18 vedenej na LV

 č. 8358. Na získanie stanoviska členov rady školy sme využili formu elektronickej komunikácie. K odpredaju pozemku rada školy zaujala kladné stanovisko.

Humenné 27. 06. 2022 Ing. Mária Kačurová

 predsedníčka RŠ